CELEX: 32013D0731
Language: fi
Date: 2013-12-09 00:00:00
Title: 2013/731/EU: Komission päätös, annettu 9 päivänä joulukuuta 2013 , teollisuuden päästöistä annetun direktiivin 2010/75/EU 32 artiklan mukaisesta Irlannin kansallista siirtymäsuunnitelmaa koskevasta ilmoituksesta (tiedoksiannettu numerolla C(2013) 8638)

11.12.2013   
            
            
               FI
            
            
               Euroopan unionin virallinen lehti
            
            
               L 332/31
            
         KOMISSION PÄÄTÖS,
   annettu 9 päivänä joulukuuta 2013,
   teollisuuden päästöistä annetun direktiivin 2010/75/EU 32 artiklan mukaisesta Irlannin kansallista siirtymäsuunnitelmaa koskevasta ilmoituksesta
   (tiedoksiannettu numerolla C(2013) 8638)
   (Ainoastaan englanninkielinen teksti on todistusvoimainen)
   (2013/731/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon teollisuuden päästöistä (yhtenäistetty ympäristön pilaantumisen ehkäiseminen ja vähentäminen) 24 päivänä marraskuuta 2010 annetun Euroopan parlamentin ja neuvoston direktiivin 2010/75/EU (1), ja erityisesti sen 32 artiklan 5 kohdan,
   sekä katsoo seuraavaa:
   
               (1)
            
            
               Irlanti toimitti direktiivin 2010/75/EU 32 artiklan 5 kohdan ensimmäisen alakohdan mukaisesti komissiolle kansallisen siirtymäsuunnitelmansa 31 päivänä joulukuuta 2012 (2).
            
         
               (2)
            
            
               Arvioidessaan kansallisen siirtymäsuunnitelman täydellisyyttä komissio löysi joitakin epäjohdonmukaisuuksia kansallisessa siirtymäsuunnitelmassa lueteltujen laitosten ja niiden laitosten välillä, jotka komissio ilmoitti Euroopan parlamentin ja neuvoston direktiivin 2001/80/EY (3) mukaisessa päästöjen kartoituksessa. Lisäksi yhden laitoksen osalta puuttui tietoja. Kaikki tämä vaikeutti kansallisessa siirtymäsuunnitelmassa esitettyjen tietojen arviointia.
            
         
               (3)
            
            
               Komissio pyysi Irlannin viranomaisilta 3 päivänä kesäkuuta 2013 päivätyllä kirjeellä selvitystä mahdollisista kansallisen siirtymäsuunnitelman ja direktiivin 2001/80/EY (4) mukaisen kartoituksen välisistä epäjohdonmukaisuuksista sekä selvennystä yhtä polttolaitosta koskevista tiedoista.
            
         
               (4)
            
            
               Irlanti toimitti komissiolle 10 päivänä heinäkuuta 2013 päivätyllä kirjeellä lisätietoja, jotka koskivat muun muassa yhden laitoksen poistamista kansallisesta siirtymäsuunnitelmasta (5).
            
         
               (5)
            
            
               Tarkasteltuaan uudestaan kansallista siirtymäsuunnitelmaa ja toimitettuja lisätietoja komissio lähetti 4 päivänä syyskuuta 2013 päivätyn toisen kirjeen (6), jossa se pyysi selvennystä päivästä, jona ensimmäinen lupa myönnettiin useille laitoksille, sekä teollisuuden päästöistä annetun direktiivin 29 artiklassa olevien yhdistämissääntöjen asianmukaisesta soveltamisesta. Lisäksi komissio pyysi tarkistamaan kansallisen siirtymäsuunnitelman kattamien monipolttoainelaitosten osuudet siirtymäsuunnitelmassa esitetyistä päästöjen enimmäismääristä.
            
         
               (6)
            
            
               Irlanti toimitti 23 päivänä syyskuuta 2013 päivätyllä sähköpostilla (7) lisätietoja ja selvennyksiä komission täytäntöönpanopäätöksen 2012/115/EU (8) mukaisesti.
            
         
               (7)
            
            
               Komissio on arvioinut kansallisen siirtymäsuunnitelman direktiivin 2010/75/EU 32 artiklan 1, 3 ja 4 kohdan ja komission täytäntöönpanopäätöksen 2012/115/EU mukaisesti.
            
         
               (8)
            
            
               Komissio on tarkastellut erityisesti tietojen johdonmukaisuutta ja oikeellisuutta sekä oletuksia ja laskelmia, joita käytetään määrittämään kunkin kansallisen siirtymäsuunnitelman kattaman polttolaitoksen osuudet siirtymäsuunnitelmassa esitetyistä päästöjen enimmäismääristä, ja lisäksi komissio on analysoinut sitä, sisältääkö siirtymäsuunnitelma tavoitteet sekä näiden tavoitteiden saavuttamiseksi tarvittavat välitavoitteet, toimenpiteet ja aikataulut sekä tarkkailusuunnitelman, jolla tulevaisuudessa arvioidaan sääntöjen noudattamista.
            
         
               (9)
            
            
               Toimitettujen lisätietojen perusteella komissio totesi, että päästöjen enimmäismäärät vuosille 2016 ja 2019 laskettiin käyttämällä asianmukaisia tietoja ja kaavoja ja että laskelmat olivat oikein. Irlanti on toimittanut riittävästi tietoja toimenpiteistä, jotka toteutetaan päästöjen enimmäismäärän noudattamiseksi, tarkkailusta ja kansallisen siirtymäsuunnitelman täytäntöönpanoa koskevasta raportoinnista komissiolle.
            
         
               (10)
            
            
               Toimitettujen lisätietojen perusteella komissio katsoo, että Irlannin viranomaiset ovat ottaneet huomioon direktiivin 2010/75/EU 32 artiklan 1, 3 ja 4 kohdassa ja täytäntöönpanopäätöksessä 2012/115/EU luetellut säännökset.
            
         
               (11)
            
            
               Siirtymäsuunnitelman täytäntöönpanon ei tulisi rajoittaa muun asiaa koskevan kansallisen ja unionin lainsäädännön soveltamista. Erityisesti kun Irlannissa asetetaan kullekin siirtymäsuunnitelman kattamalle polttolaitokselle yksittäiset lupaehdot, olisi varmistettava, ettei vaaranneta niiden vaatimusten noudattamista, jotka asetetaan muun muassa direktiivissä 2010/75/EU, Euroopan parlamentin ja neuvoston direktiivissä 2008/50/EY (9) ja Euroopan parlamentin ja neuvoston direktiivissä 2001/81/EY (10).
            
         
               (12)
            
            
               Direktiivin 2010/75/EY 32 artiklan 6 kohdan mukaan Irlannin on ilmoitettava komissiolle kansallisen siirtymäsuunnitelman mahdollisista myöhemmistä muutoksista. Komission olisi arvioitava, noudattavatko kyseiset muutokset direktiivin 2010/75/EU 32 artiklan 1, 3 ja 4 kohdan ja täytäntöönpanopäätöksen 2012/115/EU säännöksiä.
            
         ON HYVÄKSYNYT TÄMÄN PÄÄTÖKSEN:
   1 artikla
   1.   Direktiivin 2010/75/EU 32 artiklan 1, 3 ja 4 kohdan ja komission täytäntöönpanopäätöksen 2012/115/EU perusteella ei esitetä vastalauseita kansallisesta siirtymäsuunnitelmasta, jonka Irlanti toimitti komissiolle 31 päivänä joulukuuta 2012 direktiivin 2010/75/EU 32 artiklan 5 kohdan mukaisesti ja jota muutettiin 10 päivänä heinäkuuta 2013 ja 23 päivänä syyskuuta 2013 lähetetyillä lisätiedoilla (11).
   2.   Kansallisen siirtymäsuunnitelman kattamien laitosten nimet ja niihin liittyvät epäpuhtaudet sekä sovellettavat päästöjen enimmäismäärät esitetään liitteessä.
   3.   Irlannin viranomaisten täytäntöönpaneman kansallisen siirtymäsuunnitelman soveltaminen ei vapauta Irlantia noudattamasta direktiivin 2010/75/EU säännöksiä, jotka koskevat siirtymäsuunnitelman kattamista yksittäisistä polttolaitoksista peräisin olevia päästöjä, sekä muita asiaan liittyviä Euroopan unionin ympäristölainsäädännön säännöksiä.
   2 artikla
   Komissio arvioi, noudattavatko Irlannin mahdollisesti myöhemmin ilmoittamat kansallisen siirtymäsuunnitelman muutokset direktiivin 2010/75/EU 32 artiklan 1, 3 ja 4 kohdan sekä täytäntöönpanopäätöksen 2012/115/EU säännöksiä.
   3 artikla
   Tämä päätös on osoitettu Irlannille.
   
      Tehty Brysselissä 9 päivänä joulukuuta 2013.
      
         
            Komission puolesta
         
         Janez POTOČNIK
         
            Komission jäsen
         
      
   
   
      (1)  EUVL L 334, 17.12.2010, s. 17.
   
      (2)  Irlannin ilmoitus saatiin 31 päivänä joulukuuta 2012 päivätyllä kirjeellä, ja Euroopan komissio rekisteröi sen samana päivänä rekisteröintinumerolla Ares(2012)10636.
   
      (3)  Euroopan parlamentin ja neuvoston direktiivi 2001/80/EY, annettu 23 päivänä lokakuuta 2001, tiettyjen suurista polttolaitoksista ilmaan joutuvien epäpuhtauspäästöjen rajoittamisesta, EUVL L 309, 27.11.2001, s. 1.
   
      (4)  Ares(2013) 1636798
   
      (5)  Ares(2013)2640846
   
      (6)  Ares(2013)2991162
   
      (7)  Ares(2013)3103789
   
      (8)  Komission täytäntöönpanopäätös 2012/115/EU, annettu 10 päivänä helmikuuta 2012, teollisuuden päästöistä annetussa Euroopan parlamentin ja neuvoston direktiivissä 2010/75/EU tarkoitettuja kansallisia siirtymäsuunnitelmia koskevien sääntöjen laatimisesta, EUVL L 52, 24.2.2012, s. 12.
   
      (9)  Euroopan parlamentin ja neuvoston direktiivi 2008/50/EY, annettu 21 päivänä toukokuuta 2008, ilmanlaadusta ja sen parantamisesta, EUVL L 152, 11.6.2008, s. 1.
   
      (10)  Euroopan parlamentin ja neuvoston direktiivi 2001/81/EY, annettu 23 päivänä lokakuuta 2001, tiettyjen ilman epäpuhtauksien kansallisista päästörajoista, EYVL L 309, 27.11.2001, s. 22.
   
      (11)  Komissio rekisteröi kansallisen siirtymäsuunnitelman konsolidoidun version 26 päivänä marraskuuta 2013 rekisterinumerolla Ares(2013)3571076.
   
      LIITE
      
         Kansalliseen siirtymäsuunnitelmaan sisältyvät laitokset
      
      
                  Numero
               
               
                  Laitoksen nimi kansallisessa siirtymäsuunnitelmassa
               
               
                  Nimellinen kokonaislämpöteho 31.12.2010 (MW)
               
               
                  Kansallisen siirtymäsuunnitelman kattamat epäpuhtaudet
               
            
                  SO2
                  
               
               
                  NOx
                  
               
               
                  Hiukkaset
               
            
                  1
               
               
                  P0605-MP1/2
                  Units 1 and 2, Moneypoint Generating Station
               
               
                  1 540
               
               
                  √
               
               
                  √
               
               
                  √
               
            
                  2
               
               
                  P0605-MP3
                  Unit 3, Moneypoint Generating Station
               
               
                  770
               
               
                  √
               
               
                  √
               
               
                  √
               
            
                  3
               
               
                  P0561-AD1
                  Unit 1, Aghada Generating Station
               
               
                  670
               
               
                  √
               
               
                  √
               
               
                  √
               
            
                  4
               
               
                  P0561-AT1
                  Turbine CT11, Aghada Generating Station
               
               
                  283
               
               
                  —
               
               
                  √
               
               
                  —
               
            
                  5
               
               
                  P0561-AT2
                  Turbine CT12, Aghada Generating Station
               
               
                  283
               
               
                  —
               
               
                  √
               
               
                  —
               
            
                  6
               
               
                  P0561-AT4
                  Turbine CT14, Aghada Generating Station
               
               
                  283
               
               
                  —
               
               
                  √
               
               
                  —
               
            
                  7
               
               
                  P0578-MR1
                  CT Unit, Marina Generating Station
               
               
                  277
               
               
                  —
               
               
                  √
               
               
                  —
               
            
                  8
               
               
                  P0606-GR1/2
                  Units 1 and 2, Great Island Generating Station
               
               
                  346
               
               
                  √
               
               
                  √
               
               
                  √
               
            
                  9
               
               
                  P0606-GR3
                  Unit 3, Great Island Generating Station
               
               
                  303
               
               
                  √
               
               
                  √
               
               
                  √
               
            
                  10
               
               
                  P0607-TB1/2
                  Units 1 and 2, Tarbert Generating Station
               
               
                  340
               
               
                  √
               
               
                  √
               
               
                  √
               
            
                  11
               
               
                  P0607-TB3/4
                  Units 3 and 4, Tarbert Generating Station
               
               
                  1 232
               
               
                  √
               
               
                  √
               
               
                  √
               
            
                  12
               
               
                  P0482-EP1
                  Edenderry Power Limited
               
               
                  299
               
               
                  √
               
               
                  √
               
               
                  √
               
            
         
      
         Päästöjen enimmäismäärät (tonneina)
      
      
                   
               
               
                  2016
               
               
                  2017
               
               
                  2018
               
               
                  2019
               
               
                  1.1 – 30.6.2020
               
            
                  SO2
                  
               
               
                  15 202
               
               
                  12 076
               
               
                  8 950
               
               
                  5 824
               
               
                  2 912
               
            
                  NOx
                  
               
               
                  8 811
               
               
                  7 853
               
               
                  6 896
               
               
                  5 938
               
               
                  2 969
               
            
                  Hiukkaset
               
               
                  1 514
               
               
                  1 196
               
               
                  878
               
               
                  560
               
               
                  280